Les JERPV denúncien una nova agressió a un militant Les Joventuts d’Esquerra Republicana del País Valencià denunciem l’agressió patida per un militant de la nostra organització aquesta mateixa vesprada a la Ciutat de València. L’agredit, que viatjava en un convoi del tranvia de la ciutat, ha rebut una bufetada en negar-se a que l’agressor li robara material de l'organització. L’agressor, que ha fugit en el moment de l’agressió, ha amenaçat el nostre company de mort mentre alçava el braç dret en una clara manifestació feixista. L’agredit, acompanyat de la portaveu de les JERPV, ha interposat la denúncia corresponent aquesta mateixa vesprada. Des de les JERPV exigim l’actuació immediata i contundent de la Delegació de Govern i del Consell Valencià per tallar d’arrel aquest tipus de conductes desgraciadament habituals en les últimes setmanes .En aquest sentit recordem que tant sols fa tres setmanes un altre militant de les JERPV va patir una agressió similar en acabar la manifestació del Dia Internacional de les Dones. Les JERPV volem solidaritzar-nos amb totes les persones que han patit vexacions d’algun tipus a mans d’aquests individus, i encoratgem als joves valencians, avui més que mai, a seguir lluitant contra el feixisme. www.jerc.net/paisvalencia 
El comunicat no és aclaridor... Era una agressió política?? És que no explica el motiu de la mateixa. 
anava llegint un material de l'organització 
Per això el comunicat és poc aclaridor. I insistisc en que les organitzacions podrien fer més per a evitar este tipus d'agressions. Per eixemple, conscienciar de que este material no es deuria de portar pel carrer al descobert. I com este detall, molts més i un gran nombre d'agressions no es produirien. 
Tenc una idea millor, que tal si a més aconsellam a ses organitzacions que cap dels seus militants no surtin mai de casa seva? Així segur que mai els hi passarà res 
No sigues irònic, perque no tens gràcia. Enlloc d'això, crec que les organitzacions deurien de promoure mesures i consells per a evitar estes agressions. 
Que no sigui graciós no és motiu per no utilitzar la ironia, de fet en cap moment he desitjat mostrar-me graciós en el meu missatge. Però bé, tornant al tema (i fora ironies, perquè veig que saps identificar-les com a ironies però no entendrer-les com a tesi). Segons tu, si un home reb una agressió al carrer, ell en té part de culpa per anar amb llegint cert document... Evidentment cadascú ha de vetlar pel seu benestar, però què no tenim dret a la lliure associació? Si he de començar a retallar els meus drets per a sentir-me segur la portem ben afaitada! És d'alguna manera comparable al tema de ''amagar la llengua'', tanta corda que en fotem, i segurament a més d'un l'han agredit per no amagar-la... hem d'aconsellar als 9 milions de catalanoparlants que no la parlin per si de cas? Crec que t'equivoques, hem de fer respectar els nostres drets i no anar-los retallant nosaltres mateixos per por. 
"Segons tu, si un home reb una agressió al carrer, ell en té part de culpa per anar amb llegint cert document..." No manipules!!!! "Evidentment cadascú ha de vetlar pel seu benestar" Exacte, em referia a això. Respecte al tema de la llengua, jo no conec cap agressió produida per utilitzar-la. Però el que està clar és que no podem arribar a eixos extrems... ni en broma. Una altra cosa és amagar símbols de JERPV al anar pel carrer, evitar dir que ets independentista davant de gent desconeguda... Això són coses sense importància, però que poden evitar una agressió. De totes formes, això ja és un tema personal de cadascun... 
Jo he estat agredit per parlar en català (ja està, ja en coneixes una) i encara no farà ni un any. 
Doncs això ja és el colmo. 
Jo ho veig igual de greu que no sàpiguen respectar l'organització en la que estàs ficada.